શ્રાવણ વદ આઠમને શનિવાર વહેલી સવારથી તાલુકા મથક વડગામ મથકે જન્માષ્ટમીને લઈને લોકોમાં ચહલ પહલ વધી ગઈ છે કારણ સમજાય તેવુ છે આ વર્ષે પણ પરંપરાગત લોકમેળો યોજાઈ રહ્યો છે. અનેક વેપારીઓ પોતાની નાની-મોટી હાટડીઓ માંડીને આજ્ના દિવસે વિવિધ વસ્તુઓના વેપાર થકી વધુમાં વધુ નફો કમાઈ લેવા ગોઠવાઈ ગયા છે. લોકોનો અવિરત પ્રવાહ વડગામ બજાર તરફ ધીમે ધીમે વધી રહ્યો છે. મોટેથી ગુંજતા લાઉડ સ્પીકરો મેળાનો રોમાંચ વધારી રહયા છે.